
Hvordan opstår den 
mørke aftegning? 

Af Ole Henningsen 

På det seneste har vi i SUFOIs Fotoafdeling modtaget digitale 
fotos, der er taget mod solen, og som viser en mørk aftegning. Vi 
er ikke i tvivl om, at den mørke plet skyldes sollysets påvirkning 
af kameraets elektroniske chip. Men hvordan foregår det rent 
teknisk? 

Jr ^ 



Dette billede er taget af et webkamera på Nordlolland den 5. august 2005, kl. 
08.17. Hvordan opstår den mørke aftegning foroven i billedet? 

Læsere med fototeknisk indsigt er meget velkomne til at kommentere, 
hvorledes den mørke aftegning rent teknisk opstår. 

Eller man er velkommen til at henvise til eventuelle forklaringer på internettet 
på denne type fænomen. 

Send din forklaring til Skandinavisk UFO Information - SUFOI. 




Ikke fup og fiduser 


Af Ole Hermingsen 

■ Jeg har fået et nyt digitalt kamera, og så fotograferer man jo alt hvad 
man kommer i nærheden af. 

- I går aftes, den 30. august 2005, tog jeg et billede kl. 20:41, som jeg 
fremsender som vedhæftet fil, fortæller 55-årige John Jensen fra Tureby 
på Sjælland til UFO-Mail. 

- På dette tidspunkt er fuglene gået til ro og jeg mener ikke jeg så noget, 
jeg tog bare billedet uden at sigte efter noget. Billedet er taget uden blitz 
da kameraet kan gå fra 200 til 3600 iso. 

- Jeg ved ikke hvad det er for noget på billedet. Jeg sender det til jer og 
jeg garanterer for at det ikke er fup og fiduser! 



Foto:John Jensen 





Kraftig udsnitforstørrelse med stærkt forøget 
kontrast og ændring af lysstyrke for evt. at 
fremhæve yderligere detaljer. 


Kort tid efter meddelte John Jensen i en ma 
at han, efter at have talt med en ven o 
billedet, nu var overbevist om, at der var ta 
om et insekt. 

Efter at have kigget nærmere på Joh 
Jensens foto, er vi i SUFOIs Fotoafdelir 
enige med ham i, at der sandsynligvis er ta 
om et insekt, der hurtigt flyver for 
fotoapparatets objektiv. 

Det er endvidere vurderingen, at hvis der v; 
tale om en fugl, ville den være længere bori 
samt mere mørk og markant i aftegninge 
end der her er tale om. 

Skulle ufo-mails læsere have yderligei 
kommentarer, hører Skandinavisk UF 
Information - SUFOI meget gerne herom. 


Lille orange lys på himlen 

Af Ole Henningsen 

Den 18. august 2005 blev der om aftenen afholdt en udendørs 
koncert på Frederiksberg. SUFOI modtog efterfølgende 
beretninger om et lille orange lys på himlen efter koncerten. 
Observationerne er indberettet via www.ufo.dk, hvor de sammen 
med andre observationsrapporter og statistikker kan læses af 
interesserede. 

Se, en ufo!! 

Om aftenen d. 18. august 2005, på torvet over Frederiksberg metro-station, 
havde der netop været afholdt udendørs-koncerten: »musik fra 
undergrunden«... 

Udover scenefolkene, som nu gik og pakkede sammen, var en del, indbyrdes 
uafhængige grupperinger, blevet hængende på torvet. 

Kl. ca. 21.45 råbte én: „Se, en ufo!!". 

Alle kiggede op...og kiggede så - EN EKSTRA GANG (!!), for ingen af os havde 
vist set noget lignende før... ; et orange „objekt"; bevægede sig hen over 
hovederne på os. 

Både afstand og størrelse er svært at bedømme, når man IKKE kender 
oplysninger på bare en af delene (og når man IKKE ANER, HVAD det er man 
ser på), men da objektet var tættest over vore hoveder, mindede det (i 
TILSYNELADENDE størrelse) om en nødraket (dét talte flere af de 
tilstedeværende om... (hvilket alle dog samtidig vidste var totalt og aldeles 
udelukket... naturligvis!!)). 

Det var orange med en tydelig „kugleagtig-form". JEG SELV opfattede det som 
værende lidt „uldent" (sløret) i kanten... men med tydelig form. 

Objektet blinkede ikke på nogen måde og havde ikke andre farver lys... end 
dette orange „faste, mættede" lys... 



Der var absolut ingen lyd! 

Det fløj i en lige linie fra ca. øst - syd - øst, og mod ca. vest - nord - vest. 
Efterhånden som det fjernede sig mod vest, blev det mere tydeligt, at det VAR 
meget langt oppe på himlen... det blev mindre og mindre, og selvom farten 
mindede om noget der måske kunne sammenlignes med et almindeligt fly's, 
tog det flere minutter før det begyndte at komme ud af syne... (før dét endelig 
skete, forsvandt det dog ret pludseligt.... og kom lidt igen... og forsvandt så 
helt!! - mystisk!!). 

Forresten... det var vindstille og helt klart og skyfrit vejr!! 

Vi var MANGE uafhængige personer (ca. 30 - 50, i alderen ca. 18 - 50 år!), der 
så dette mystiske objekt, og MIN opfattelse var - KLART - at alle måbede og 
kiggede forundret og snakkede om, HVOR mærkeligt det var...og folk spurgte 
hinanden om, hvad klokken var for „dette skal bestemt indberettes"... „det er 
sgu' FOR mærkeligt"... „en virkelig ufo"...osv...!! 

Det lignede absolut ikke noget af alt dét, vi er vant til at kunne observere på 
himlen... vi havde ikke set noget lignende før...!!!! 

....Det VAR virkeligt... og vi var mange vidner...!!, 
slutter observatøren sin beretning til SUFOI. 

En af de øvrige observatører fortæller: 

„Efter en udendørs koncert ved metrostationen Frederiksberg den 18. august 
2005, var der en hel del mennesker forsamlede. De fleste arbejdede med 
oprydning, andre var musikere og publikum. Lige efter skumringen så nogle en 
orange, lysende prik på himlen, der bevægede sig hen over Frederiksberg 
Centeret. Hvornår den rent faktisk kom til syne, ved jeg ikke. 

Da jeg så prikken, var den i nordlig retning, (jeg har fundet retningen med et 
Kraks kort og et lommekompas), i ca. 50-55 graders højde. 

Prikken var meget klar og lysende, ingen blinken eller lyd. Den mindede mest 
om en nødraket. Den bevægede sig langsomt vestover, mens den langsomt 
tonede ud, lidt på samme måde som fly kan gøre det. Derfor virkede det som 
om den bevægede sig væk fra os. Til sidst tonede den helt ud og var væk. 

Der var mange, der så prikken, og reaktionerne var meget blandede. Nogle få 
undrede sig, andre var ligeglade, og atter andre havde en holdning midt 
imellem." 


Frederiksberg og Allerød i næste ufo-mail 






Efter at have 
gennemgået 
disse 

beretninger og 
set nærmere 
på lysets 

udseende, 
farve, 
flyvemåde 
m.v., er vi i 
SUFOI ikke i 
tvivl om, hvad 
der har 

forårsaget disse 
to rapporter. 

Og det vil vi 
fortælle mere 
om i næste 
ufo-mail. 

Men indtil da vil 

vi da gerne høre læsernes mening om, hvad der kan være observeret på 
Frederiksberg. Send din kommentar til Skandinavisk UFO Information - SUFOI. 
Et af flere fotos taget af Michael Nielsen, Allerød, 10. september 2004. 

Beboere i Allerød-området har gennem længere tid fortalt om og indberettet 
om små, orange lys på himlen. I et par tilfælde er disse lys også blevet 
fotograferet. 

Ved forskellige initiativer er det nu lykkedes at opklare, hvad der har 
forårsaget størstedelen af disse observationer. 

Disse undersøgelser fortæller vi også mere om i næste ufo-mail. 




Vil du med ud i rummet? 

Nu har du igen muligheden 
for at lade dit navn flyve 
med en rumsonde ud i 
rummet. Denne gang til den 
fjerne planet Pluto om bord 
på NASA-rumsonden »New 
Horizons«. Men det skal ske 
inden 15. september. 

Pluto er den eneste planet i 
Solsystemet, der endnu ikke er 
blevet besøgt af en 
menneskeskabt rumsonde. 

Indenfor en overskuelig årrække 
kommer turen dog også til denne 
fjerne og kolde verden, så 
astronomerne kan få mulighed for 
at studere den i stor detalje. 
NASA-rumsonden »New Horizons« ankommer i 2015 til den yderste planet 
Pluto, som kun har været kendt siden 1930. 

Det fortæller astrofysiker Michael J.D. Linden-Vørnle mere om i en artikel på 
Tycho Brahe Planetariums website på adressen 

http://www.tycho.dk/article/view/32 17/1/32/ 

Opsendelsen af New Horizons er foreløbig planlagt til januar 2006 og alle, der 
har lyst, kan komme med - eller rettere: deres navn kan. 

Indtil d. 15. september er det nemlig muligt, at indtaste sit navn på denne 
web-sidehttp://pluto. jhuapl.edu/ecard/scripts/addSignaturesForm.php 
Alle de modtagne navne vil så blive lagt på ind en cd-rom, der placeret på 
rumsonden og kommer med på den lange rejse. 

New Horizons er den første mission under NASA's nyoprettede "New 
Frontiers"-program, der sigter mod udforskning af udvalgte højt prioriterede 
mål i Solsystemet. 

Ud over Pluto og dens måne Charon skal New Horizons også udforske andre 
lignende dybfrosne legemer i denne fjerne egn af Solsystemet. 

Læs mere om New Horizons på missionens web-sider 

http://pluto.jhuapl.edu/index.php (på engelsk). 


Af Ole Henningsen 



Sådan forestiller forskerne sig New 
Horizon-rumsondens ankomst til Pluto 

Illustration: JHUAPL/SwRI 



Rumstationen på himlen 
de næste aftener 



Af Ole Henningsen 

Den internationale rumstation ISS kan endnu nogle få aftener ses 
fra danske breddegrader. 

Denne gang i timerne inden 
midnat. 

Med sin tomands besætning, den 
russiske kosmonaut Sergei 
Krikalev og den amerikanske 
astronaut John Phillips, flyver ISS 
rundt i sin bane om Jorden på ca. 
halvanden time. 

Besætningen har netop modtaget 
nye forsyninger fra Jorden med 
det ubemandede rumfartøj Progress 19. 

Den internationale rumstation ISS kan endnu nogle få aftener ses fra danske 
breddegrader. Denne gang i timerne inden midnat. 

På nedenstående skema anføres de omtrentlige tidspunkter for tilsynekomst og 
forsvinden samt største højde på himlen anført i grader over horisonten. 


iFff * m 

Den russiske kosmonaut Sergei Krikalev 
(tv) og den amerikanske astronaut John 
Phillips. 

Foto: NASA 

Gå ud i god tid, hvis du vil være sikker på at se rumstationen på himlen. 

Næste gang ISS igen vil kunne ses fra Danmark er om en lille måneds tid. 

Flere oplysninger om Den internationale Rumstation, ISS, kan ses (på engelsk) 
på denne adresse: 

http://www.nasa.gov/mission_pages/station/main/index.html 

Detaljerede oplysninger om rumstationens nuværende besætning kan ses på 

linket: 

http://www.nasa.gOv/mission_pages/station/expeditions/expeditionll/index.h 

tml 

















Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 


